**VILKAVIŠKIO R. KYBARTŲ „SAULĖS“ PROGIMNAZIJA**

PATVIRTINTA

Kybartų „Saulės“ progimnazijos

direktoriaus 2013 m. lapkričio 8 d.

įsakymu Nr. ĮV-92

**APRŪPINIMO INDIVIDUALIOMIS APSAUGOS**

**PRIEMONĖMIS, GRESIANT PAVOJUI EKSTREMALIŲ SITUACIJŲ METU,**

**TVARKA**

**I. BENDROSIOS NUOSTATOS**

1. Aprūpinimo individualiomis apsaugos priemonėmis tvarka (toliau –Tvarka) Kybartų „Saulės“ progimnazijoje parengta vadovaujantis Lietuvos Respublikos Civilinės saugos įstatymu (Žin., 1998, Nr. 115-3230).

2. Individualių apsaugos priemonių paskirtis – apsaugoti Kybartų „Saulės“ progimnazijos mokytojus, mokinius, techninio personalo darbuotojus ir nuomininkus nuo radioaktyvių, cheminių medžiagų, kad jų nepatektų į žmogaus organizmą ir ant odos ekstremalios situacijos metu.

3. Aprūpinimo individualiomis apsaugos priemonėmis tvarka reglamentuoja žmonių aprūpinimą individualiomis apsaugos priemonėmis gresiant pavojui ekstremalių situacijų metu.

4. Lietuvoje nėra standartų, nustatančių reikalavimus priemonėms, naudojamoms civilinės saugos ir gelbėjimo sistemoje.

**II. INDIVIDUALIOS APSAUGOS PRIEMONĖS IR JŲ SKIRSTYMAS**

4. Individualios apsaugos priemonės skirstomos į kvėpavimo organus ir odą apsaugančias priemones: dujokaukės, respiratoriai, paprasčiausios kaukės, marlės ir vatos raiščiai.

5. Pagal avarijos pobūdį ir susidariusias situacijas skirstomos į individualiąsias odos apsaugos priemones (ioap), o pagal apsaugos pobūdį – į filtruojamąsias ir izoliuojamąsias.

6. Prie paprasčiausių, arba parankinių, ikoap priskirtos dulkėkaukės (audeklinės kaukės, sulaikančios dulkes), vatos ar marlės raiščiai ir darbe bei buityje vilkimi įvairūs drabužiai.

7. Vilkaviškio r. Kybartų „Saulės“ progimnazijoje ekstremalių situacijų atvejais bus naudojamos paprastos kvėpavimo organų apsauginės priemonės – kvėpavimo organus nuo dulkių, radioaktyviųjų dulkių, bakterijų apsaugančios audeklo kaukės, vatos ir marlės raiščiai.

**III. APRŪPINIMO INDIVIDUALIOMIS APSAUGOS PRIEMONĖMIS ORGANIZAVIMAS IR REKOMENDACIJOS**

8. Progimnazijos vadovas:

8.1. atsako už žmonių aprūpinimą individualiomis apsaugos priemonėmis:

8.2. gresiant pavojui ekstremalių situacijų metu, nurodo progimnazijos direktoriaus įsakymu sudarytų civilinės saugos grandžių nariams vykdyti progimnazijos patalpose esančių žmonių aprūpinimą individualiomis apsaugos priemonėmis: gaminti ir dalinti mokytojams, mokiniams, darbuotojams ir nuomininkams vatos ir marlės raiščius, dulkių kaukes PTM-1, kurios susideda iš dviejų pagrindinių dalių: korpuso ir laikančiojo gaubto. Dulkių kaukės korpuse yra angos akims; į jas įdedama skaidrios medžiagos plokštelės. Vatinis marlės raištis daromas taip: imamas 100 cm ilgio ir 50 cm pločio marlės gabalas; gabalo viduryje 30x20 cm plote paklojamas lygus maždaug 2 cm storio vatos sluoksnis. Neapdėti vata kraštai per visą ilgį. Iš abiejų pusių užlenkiami (užklojami) ant vatos; marlės galai (apie 30-35 cm) iš abiejų galų perkerpami per vidurį, kad pasidarytų po porą raiščių iš kiekvieno galo; raiščiai peltakiuojami (apsiuvami).

9. Vilkaviškio r. Kybartų „Saulės“ progimnazijos darbuotojams, mokiniams, nuomininkams ir lankytojams ekstremalių situacijų atvejais teikti rekomendacijas, kaip apsisaugoti ir pasigaminti savadarbes individualias apsaugos priemones (vatos, marlės raiščius).

**IV. BAIGIAMOSIOS NUOSTATOS**

10. Individualios apsaugos priemonės Kybartų „Saulės“ progimnazijoje nesaugomos.

11. Dulkių kaukės, apsauginiai raiščiai naudoti tinka tik vieną kartą, o paskui sunaikinami (sudeginami).

12. Su šia tvarka progimnazijoje supažindinami civilinės saugos užsiėmimų metu mokytojai, mokiniai, darbuotojai bei nuomininkai.

\_\_\_\_\_\_\_\_\_\_\_\_\_